Biara Sumela

kiri|thumb|394x394px| Biara Sumela dalam poskad yang dialamatkan pada tahun 1903
kiri|thumb|333x333px| "Halaman belakang" biara hari ini
Biara Sumela (, Moní Panagías Soumelá; ; ) ialah sebuah biara Ortodoks Yunani yang didedikasikan untuk Bonda Maryam yang terletak di Karadağ (, har. "Gunung Hitam")William Miller, Trebizond: The last Greek Empire of the Byzantine Era: 1204-1461, 1926 (Chicago: Argonaut, 1969), p. 62 dalam Pergunungan Pontic, di daerah Maçka di Wilayah Trabzon, Turki moden.

Terletak di tebing curam pada ketinggian kira-kira  menghadap lembah Altındere, ia tapak yang mempunyai kepentingan sejarah dan budaya, serta tarikan pelancong utama di dalam Taman Negara Altındere. Disebabkan kadar runtuhan batu yang meningkat, pada 22 September 2015 biara itu ditutup kepada orang ramai demi keselamatan selama setahun untuk menyelesaikan masalah itu; ini kemudiannya dilanjutkan kepada tiga tahun. Ia dibuka semula kepada pelancong pada 25 Mei 2019. Biara ini salah satu tempat bersejarah dan pelancongan yang paling penting di Trabzon.

 Sejarah 
Tidak diketahui bila biara itu diasaskan, tetapi Kementerian Kebudayaan dan Pelancongan Turki meletakkan tarikhnya sekitar 386 TM, pada zaman pemerintahan maharaja Theodosius I (375–395 TM). Menurut sejarawan William Miller, dua biarawan Athens bernama Barnabas dan Sophronios mengasaskan biara ini. Ia menjadi terkenal kerana ikon Teotokos yang dipanggil Panagia Gorgoepekoos, dikatakan telah dilukis oleh Rasul Lukas.The ritual was held for the 10th time in Sümela!

Dalam sejarahnya yang panjang, biara ini telah terbengkalai dan dipulihkan oleh banyak maharaja yang berbeza. Semasa abad ke-6 TM, ia dipulihkan dan diluaskan oleh panglima Byzantium Belisarius atas arahan maharaja Justinianus."Sümela Monastery". 

Ia mencapai bentuknya sekarang pada abad ke-13 selepas menjadi masyhur ketika kewujudan Empayar Trebizond. Manakala maharaja Basil dan John II telah banyak mewakafkan kepada biara itu, semasa pemerintahan Alexios III (1349–1390) Sumela menerima kurniaannya yang paling penting: menurut legenda, Alexios yang masih muda telah diselamatkan daripada ribut oleh Teotokos tadi, dan telah diminta olehnya untuk memulihkan biara ini. Dekri bertarikh 1365 mengesahkan kebebasan dan autonomi biara ini, bersama-sama dengan semua tanah warisan dan tanggungannya; mengecualikannya daripada semua cukai, kecuali satu cukai yang diambil dua kali setahun; dan mengembalikan kepadanya hamba-hamba yang telah diambil secara haram oleh pemungut cukai Matzouka dahulu, menyenaraikan 40 nama hamba. Pada masa itu, biara diberikan sejumlah dana daripada maharaja setiap tahun.Miller, Trebizond, pp. 62f Semasa zaman Manuel III, anak lelaki Alexios III, dan semasa pemerintahan putera-putera seterusnya, Sumela menjadi lebih kaya dengan dana daripada maharaja.

Berikutan penaklukan oleh Sultan Uthmaniyah Muhammad al-Fatih pada tahun 1461, ia telah diberikan perlindungan sultan dan diberikan hak dan keistimewaan yang diperbaharui oleh sultan-sultan seterusnya. Biara ini telah bertahun-tahun menjadi destinasi popular untuk biarawan dan pengembara.

Pada tahun 1682 dan dekad-dekad berikutnya, biara ini menempatkan Phrontisterion dari Trapezous, sebuah institusi pendidikan Yunani yang terkenal di rantaunya.

 Zaman moden 
Sehingga akhir pendudukan Rusia di Trabzon (1916–1918), Biara Sumela aktif dan dikunjungi oleh biarawan dan jemaah Kristian serta Muslim. Pada tahun 1923, Empayar Uthmaniyah jatuh dan selepas Perang Pembebasan Kebangsaan, Republik Turki yang merdeka diasaskan oleh Ataturk. Selepas 1923, Biara Sumela telah ditinggalkan berikutan pertukaran penduduk antara Greece dan Turki seperti yang ditetapkan dalam Perjanjian Lausanne. Pada tahun 1930, mereka yang berhijrah mengasaskan sebuah biara baharu yang mereka namakan Biara Panagia Sumela baharu di lereng Gunung Vermion, berhampiran perkampungan Kastania berhampiran Veria, di Makedonia, Greece. Beberapa khazanah dari Biara Sumela lama telah dibawa ke yang baru di Greece.

Pada tahun 1930, bahagian-bahagian kayu Biara Sumela telah musnah dimakan api dan tahun-tahun selepas itu bahagian-bahagian lain biara ini rosak dan dirompak oleh pemburu harta karun.

Mulai 25 Mei 2019Yardimci, Tugba (31 Jul 2019).  Biara Sumela menjadi muzium yang terbuka kepada pelawat. Kerja-kerja pemulihan dibiayai oleh Kerajaan Turki. Sehingga 2012, kerajaan Turki membiayai kerja pembinaan semula, dan biara ini mendapat bilangan penziarah yang memberangsangkan dari Greece, Georgia dan Rusia. Fungsi utama biara ini adalah sebagai tarikan pelancong. Ia menghadap ke hutan dan sungai, menjadikannya popular kerana estetiknya serta kepentingan budaya dan agamanya.

Pada 15 Ogos 2010, liturgi ilahi Ortodoks dibenarkan untuk berlangsung di perkarangan biara ini. Pas khas yang dikeluarkan oleh Patriarkat Ekumenikal Konstantinopel diperlukan untuk melawat pada 15 Ogos, hari Dormisi Bonda Tuhan atau Perayaan Pengangkatan Maryam, apabila sembahyang berjemaah itu diadakan. Hanya 450 hingga 500 pelawat dibenarkan masuk ke dalam biara, namun televisyen berskrin lebar ada untuk memerhati acara itu di kafe yang berdekatan.

Pada 22 September 2015, Biara ditutup kepada pelawat selama tiga tahun kerana pemulihan dan kerja lapangan. Ia dibuka semula pada 18 Mei 2019.

Pada tahun 2022, rakaman video menunjukkan muzik moden dan tarian di tapak tersebut. Di tengah-tengah bantahan di Internet biara bersejarah itu dijadikan kelab tarian, penjelasan diberikan bahawa ini dilakukan untuk mempromosikan pelancongan.

 Pembinaan dan bangunan 
kiri|thumb|250x250px| Pemandangan Sümela
Bahagian-bahagian utama kompleks Biara ialah Gereja Batu, beberapa gereja kecil, dapur, bilik pelajar, rumah tamu, perpustakaan, dan mata air suci yang dihormati dalam Kristian Ortodoks Timur.

Akueduk besar di pintu masuk, yang membekalkan air ke Biara, dibina di tepi tebing. Saluran air itu mempunyai banyak gerbang yang kebanyakannya telah dipulihkan. Pintu masuk ke Biara menuju ke sebuah tangga yang panjang dan sempit. Terdapat bilik pengawal di sebelah pintu masuk. Tangga menurun dari situ ke halaman dalam. Di sebelah kiri, di hadapan sebuah gua, terdapat beberapa bangunan biara. Gua itu, yang telah diubah menjadi gereja, adalah pusat biara. Perpustakaan berada di sebelah kanan.

Bangunan besar dengan balkoni di bahagian depan tebing itu digunakan sebagai bilik-bilik biarawan dan untuk menempatkan tetamu. Ia berasal dari tahun 1840.
kiri|thumb|250x250px| Kerja-kerja pemulihan pada tahun 2019
Dinding dalam dan luar Gereja Batu dan dinding-dinding gereja bersebelahan dihiasi dengan fresko. Fresko-fresko yang berasal dari era Alexios III dari Trebizond melapisi dinding dalaman Gereja Batu menghadap halaman. Fresko-fresko gereja kecil yang dilukis dengan tiga tingkat dari tiga zaman yang berbeza berasal dari awal abad ke-18. Fresko baris terbawah amat bermutu tinggi.
kiri|thumb|250x250px| Selepas pemulihan
Fresko-fresko biara ini rosak teruk akibat vandalisme. Subjek utama dalam lukisan dinding itu adalah lukisan-lukisan Alkitabiah yang menceritakan kisah Yesus dan Perawan Maria.

Semasa kerja-kerja pemulihan 2015–2017, sebatang terowong rahsia telah ditemui yang menuju ke tempat yang dipercayai berfungsi sebagai kuil atau gereja kecil untuk penganut Kristian. Selain itu, fresko yang belum pernah dilihat yang menggambarkan syurga dan neraka serta kehidupan dan kematian."Secret tunnel discovered in Sümela Monastery". 

 Galeri 

 Rujukan 

 Pautan luar 

 Laman web Kerajaan Turki
 Sejarah ikon Panagia Soumela

 Fotografi VR di dalam Panagia Soumela
 Liturgi Ortodoks Yunani di Turki: Membongkar Warisan Budaya Bukan Islam Negara
 Gambar-gambar Biara Sumela
 Tinjauan fotografi Biara Sumela

Kategori:Koordinat pada Wikidata
Kategori:Kediaman tebing
Kategori:Budaya Yunani Pontik
Kategori:Biara Byzantine di Turki
Kategori:Penubuhan abad ke-4 di Empayar Byzantine
Kategori:Senarai Tentatif Warisan Dunia untuk Turki
Kategori:Gereja yang musnah di Turki
Kategori:Mercu tanda di Turki
Kategori:Muzium agama di Turki
Kategori:Bangunan dan struktur di Wilayah Trabzon
Kategori:Biara Kristian ditubuhkan pada abad ke-4
Kategori:Penubuhan 386
Kategori:Empayar Trebizond
Kategori:Muzium di Wilayah Trabzon
Kategori:Tapak arkeologi di Wilayah Laut Hitam
Kategori:Seni bina Byzantine di Trabzon
Kategori:Biara Ortodoks Yunani di Turki